paragraph_text: Herinim festivalom predsjedalo je šesnaest žena koje su bile zadužene za izvođenje igara, tkanje peplosa za Heru i priređivanje zborovskih plesova za Hipodamiju i Fusoku. Pauzonija daje dvije priče o ovim šesnaest ženama. Prema prvoj priči Herine igre osnovala je Hipodamija te su prve igre održane za slavlje njene udaje za Pelopa. Hipodamija je odabrala šesnaest žena za natjecanje. Prema drugoj priči Eliđani su odabrali jednu staru mudru ženu iz svakoga od šesnaest politisa u Elidi kako bi riješili spor između Elide i Pise. Te žene su također bile zadužene za održavanje Herinih igara.